pythainlp/thai-wiki-dataset-v3 huggingface dataset:
ภาษามัมไบ

ภาษามัมไบ ภาษามัมแบ หรือ ภาษามันแบ เป็นภาษาของชนกลุ่มน้อยในติมอร์-เลสเต มีผู้พูดราว 80,000 คน พบมากในเขตเทศบาลดิลี ไอนารู และมานูฟาฮี รวมทั้งชาวติมอร์ในออสเตรเลีย จัดอยู่ในกลุ่มมาลาโย-โพลินีเซียตะวันออกตอนกลาง สาขาติมอร์ ใกล้เคียงกับภาษาโตโจเดเดและภาษาเกมัก เป็นภาษาประจำชาติภาษาหนึ่งของติมอร์-เลสเต นอกเหนือจากภาษาเตตุนและภาษาโปรตุเกสที่เป็นภาษาราชการ
== อ้างอิง ==
== อ่านเพิ่ม ==
Geoffrey Hull, Celestino de Araújo, and Benjamim de Araújo e Corte-Real, Mambai Language Manual: Ainaro dialect, Sebastião Aparício da Silva Project, 2001.
Alexandra Y. Aikhenvald and Robert M. W. Dixon (eds), Grammars in contact: a cross-linguistic typology, Oxford University Press, 2006, Chapter 6.
== แหล่งข้อมูลอื่น ==
John 8,1-11 in Mambai
Kaipuleohone's materials include Robert Blust's [notes on Mambai]
มัมไบ
ภาษาฟาตาลูกู

ภาษาฟาตาลูกู (หรือ ภาษาดากากา ภาษาดาโกดา ภาษาดากาดา) เป็นภาษากลุ่มปาปัวที่มีผู้พูดจากชาวฟาลาตูกูประมาณ 37,000 คนในพื้นที่ทางตะวันออกของประเทศติมอร์-เลสเต โดยเฉพาะในบริเวณรอบ ๆ Lospalos ภาษานี้เป็นภาษากลุ่มติมอร์–อาโลร์–ปันตาร์ ซึ่งรวมภาษาที่มีผู้พูดทั้งในประเทศติมอร์-เลสเตและภูมิภาคใกล้เคียงของอินโดนีเซีย ญาติที่ใกล้ชิดของภาษานี้คือ Oirata ซึ่งมีผู้พูดบนเกาะกีซาร์ในหมู่เกาะโมลุกกะ ประเทศอินโดนีเซีย ภาษานี้ได้รับสถานะภาษาประจำชาติตามรัฐะรรมนูญ
==อ้างอิง==
==ข้อมูล==
==แหล่งข้อมูลอื่น==
ฟาตาลูกู
อภิเชษฐ์ พุฒตาล

อภิเชษฐ์ พุฒตาล (10 สิงหาคม 2521) นักฟุตบอลชาวไทยเล่นในตำแหน่งกองหลัง ได้ร่วมเล่นในฟุตบอลทีมชาติเยาวชน 17 ปี (บอลโลกรอบสุดท้าย) และ ปรีโอลิมปิก ปัจจุบันเป็นผู้ช่วยผู้ฝึกสอนให้กับ โปลิศ เทโร
อภิเชษฐ์จบการศึกษาระดับปริญญาโท ปัจจุบันทำงาน นบท.4 ฝ่ายสื่อสารโทรคมนาคม (ฝสค.) ส่วนกลาง
== ประวัติ ==
อภิเชษฐ์ พุฒตาล หรือ เปิ้ล เกิดวันที่ 10 สิงหาคม 2521 ที่อำเภอพระประแดง จังหวัดสมุทรปราการจบชั้นประถมศึกษาที่โรงเรียนสามัคคีบำรุง และเรียนต่อชั้นม.1-ม.2ที่โรงเรียนราชประชาสมาสัยก่อนจะได้รับทุนเรียนชั้นม.3ที่โรงเรียนปานะพันธ์วิทยากรุงเทพมหานคร และเรียนที่โรงเรียนนี้จนจบชั้นม.6 จากนั้นจึงได้เข้ามาศึกษาต่อที่คณะรัฐศาสตร์ มหาวิทยาลัยธรรมศาสตร์จนจบปริญญาตรี และศึกษาต่อปริญญาโทสาขาบริหารองค์การและการจัดการที่มหาวิทยาลัยศรีปทุม
อภิเชษฐ์ เป็นนักเตะเยาวชนของสโมสรราชประชาตั้งแต่อายุ 16 ปี เดิมทีเล่นเป็นมิดฟิลด์ตัวรับโดยลงเล่นฟุตบอลเยาวชนควีนส์คัพถึง 3 ปีด้วยกัน และหลังจากที่มีผลงานโดดเด่นจึงทำให้ติดทีมชาติไทยชุดอายุไม่เกิน 16 ปี ซึ่งมีชาญวิทย์ ผลชีวินเป็นกุนซืออยู่ในตอนนั้นจึงได้ปรับเปลี่ยนตำแหน่งมาเล่นเป็นแบ็คขวาและเล่นตำแหน่งนี้เรื่อยมา ก่อนจะเลื่อนขึ้นมาเล่นทีมชาติไทยชุดอายุไม่เกิน 17 ปี,19 ปีและชุดอายุไม่เกิน 23 ปีในปรีโอลิมปิก
ในปีพ.ศ. 2540 อภิเชษฐ์ ได้ขึ้นมาเล่นให้ทีมชุดใหญ่ของราชประชาเป็นครั้งแรกในสมัยที่มี สุทิน ไชยกิตติ เป็นกุนซือและยึดตำแหน่งตัวจริงได้ในปี 2541 มีผลงานกับทีมคือได้รองแชมป์ควีนส์คัพปี 2542 ก่อนจะย้ายไปร่วมทีมพนักงานยาสูบในปี พ.ศ. 2546 และติดทีมชาติชุดใหญ่ในที่สุด การสูญเสียอภิเชษฐ์ไปทำให้ราชประชาตกชั้นจากลีก ดิวิชั่น 1
อภิเชษฐ์ ย้ายทีมอีกครั้งในปี 2547 โดยไปร่วมทีมการไฟฟ้าส่วนภูมิภาคเป็นกำลังสำคัญของทีมพร้อมกับพาทีมเลื่อนชั้นไปเล่นไทยแลนด์พรีเมียร์ลีกในฐานะรองแชมป์ดิวิชั่น 1ปี2547 แต่ในเลกที่ 2 ของฤดูกาล 2550 อภิเชษฐ์ ก็ย้ายทีมอีกครั้งคราวนี้ย้ายไปร่วมทีมรัตนบัณฑิต-หลักทรัพย์ในดิวิชั่น 1แต่ก็ยังเป็นสมาชิกทีมชาติไทยชุดเอเชี่ยนคัพ ปี 2550,คิงส์คัพ ปี 2550และฟุตบอลโลกรอบคัดเลือกปี 2551 และต่อมาได้ย้ายไปอยู่บีอีซี เทโรศาสนและค้าแข้งกับอาร์มี่ ยูไนเต็ดเป็นสโมสรสุดท้าย ถึงแม้ อภิเชษฐ์ จะมีอายุมากแต่ก็มีความสามารถพิเศษ คือ การสปีตความเร็วในการวิ่ง โดยมักจะโดนนักข่าวกีฬาแซวเล่นๆว่า "เด็กอายุ 18 ยังอาย" เมื่อครั้งเปิดฤดูกาล ไทยพรีเมียร์ลีก 2555
อภิเชษฐ์ เป็นผู้ช่วยผู้ฝึกสอนให้กับ สโมสรฟุตบอลโปลิศ เทโร แต่เนื่องจาก รังสรรค์ วิวัฒน์ชัยโชค  ต้องเดินทางไปอบรมโปรไลเซนต์ ที่ กรุงโตเกียว ประเทศญี่ปุ่น ระหว่างวันที่ 22 มิถุนายน - 13 กรกฎาคม 2562 ทำให้เขาขึ้นมาเป็นผู้ฝึกสอนแทนเป็นการชั่วคราว
==ผลงานด้านฟุตบอล==
เยาวชน 17 ปี (บอลโลกรอบสุดท้าย)
ปรีโอลิมปิค
เอเชี่ยน คัพ 2550
คิงส์คัพ
== อ้างอิง ==
== แหล่งข้อมูลอื่น ==
“เปิ้ล” อภิเชษฐ์ พุฒตาล
นักฟุตบอลชาวไทย
บุคคลจากอำเภอพระประแดง
บุคคลจากคณะรัฐศาสตร์ มหาวิทยาลัยธรรมศาสตร์
บุคคลจากบัณฑิตวิทยาลัย มหาวิทยาลัยศรีปทุม
ผู้เล่นสโมสรฟุตบอลบุรีรัมย์ ยูไนเต็ด
ผู้เล่นในไทยลีก
ผู้เล่นสโมสรฟุตบอลโปลิศ เทโร
ผู้เล่นสโมสรฟุตบอลยาสูบ
ธนัญชัย บริบาล

ธนัญชัย บริบาล (3 ตุลาคม 2515 - ) นักฟุตบอลชาวไทยเล่นในตำแหน่งกองกลาง ให้กับสโมสรฟุตบอลการไฟฟ้าส่วนภูมิภาค ได้ร่วมเล่นในฟุตบอลทีมชาติไทยตั้งแต่ปี 2540 และเล่นในทีมชาติชุดใหญ่
ปัจจุบันเป็นผู้ช่วยผู้ฝึกสอนของสโมสรฟุตบอลลูกพ่อขุน ยูไนเต็ด
== ประวัติ ==
ธนัญชัยจบการศึกษาระดับปริญญาตรี และเลิกเล่นฟุตบอลเนื่องจากมีปัญหาเกี่ยวกับหัวใจ ปัจจุบันทำงานนิติกร 4 กฟภ.ส่วนกลาง
== เกียรติประวัติ ==
แชมป์ซีเกมส์
แชมป์ไทเกอร์คัพ
แชมป์คิงส์คัพ
ฟุตบอลรอบคัดเลือกฟุตบอลโลก 10 ทีม สุดท้าย โซนเอเซีย
แชมป์บอล 4 เส้าเขย่าโลก
นักฟุตบอลชาวไทย
บุคคลจากจังหวัดศรีสะเกษ‎
บุคคลที่เกิดในปี พ.ศ. 2515
บุคคลจากโรงเรียนอัสสัมชัญ
ผู้เล่นสโมสรฟุตบอลบีบีซียู
โอมาร์ ซิโบริ

เอนรีเก โอมาร์ ซีโบรี (Enrique Omar Sívori; 2 ตุลาคม ค.ศ. 1935 - 17 กุมภาพันธ์ ค.ศ. 2005) เป็นกองหน้าชาวอาร์เจนไตน์ แฟนบอลเรียนเขาว่า "El Cabezón" หรือเจ้าหัวโต เมื่ออายุ 17 ปี ซิวอรี่ได้กลายเป็นนักฟุตบอลอาชีพแล้ว โดยเขาเล่นให้กับทีมริเวอร์ เพลทเป็นทีมแรก   เขาได้แชมป์ฟุตบอลลีกของอาร์เจนติน่าร่วมกับริเวอร์ เพลทในปี 1955 และ 1956ด้วย
== ทีมชาติอาร์เจนติน่า ==
ซิวอรี่ติดทีมชาติอาร์เจนติน่า 18 ครั้ง ทำได้ทั้งหมด 9 ประตู  เขาช่วยให้ทีมชาติอาร์เจนติน่าได้แชมป์ฟุตบอลชิงแชมป์แห่งชาติ อเมริกาใต้ในปี 1957 ซึ่งจัดขึ้นที่กรุงลิม่า เมื่อหลวงของประเทศเปรู ทีมชุดนั้นมีกองหน้าฝีเท้าดีหาตัวจับยากมากมาย นอกจากซิวอรี่แล้วยังมี คอร์แบตต้า, มาสโช่, อังเจลิลโล่ และครูซ พวกเขาได้รับฉายาว่า "caras sucias" ซึ่งถ้าแปลตรงๆตามตัวอักษรในภาษาสเปนจะแปลว่า พวกหน้าสกปรก (dirty faces) แต่ที่จริงนั้นแฟนบอลตั้งในให้มีความหมายล้อเลียนตลกๆ เพราะตอนที่พวกเขาลงเล่นนั้นน่าตลก เลอะเทอะเหมือนเด็กซนๆ
== ประวัติอาชีพ ==
ยูเวนตุสยอมจ่ายเงิน 10 ล้านเปโซ (อาร์เจนติน่า) แลกกับตัวซิวอรี่มาอยู่กับทีมในปี 1957 ระหว่างเล่นให้กับยูเวนตุส เขาพาทีมประสบความสำเร็จมากมาย โดยได้แชมป์ลีกสูงสุดของอิตาลีที่เรียกว่า ลีก แชมเปี้ยนชิพ (หรือกัลโช่ เซเรีย อาปัจจุบัน) 3 ครั้ง คือในปี 1958, 1960 และ 1961 นอกจากนี้ยังได้แชมป์อิตาเลียน คัพอีก 2 ครั้งในปี 1959 และ 1960 ซิวอรี่เล่นให้กับยูเวนตุสจนถึงปี 1965 รวมแล้วเขาลงเล่นให้ยูเวนตุสทั้งสิ้น 253 นัด ยิงได้ถึง 167 ประตู มากเป็นอันดับ 4 ตลอดกาลของสโมสรอีกด้วย หลังจากเล่นให้กับยูเวนตุสเกือบ 10 ปี เขาก็เซ็นสัญญาย้ายไปอยู่กับนาโปลี และช่วยนาโปลีได้อันดับสองในลีกถึง 2 ครั้งอีกด้วย เขาอำลาสนามในปี 1969 และเดินทางกลับบ้านเกิด จากนั้นหวนคืนสนามอีกครั้งในฐานะโค้ชทีมริเวอร์ เพลท, โรซาริโอ เซ็นทรัล, เอสตูดิอันเตส เดอ ลา พลาต้า, เบเลซ ซาร์สฟิลลด์ และก้าวขึ้นสู่ตำแหน่งโค้ชทีมชาติอาร์เจนติน่าในปี 1974
== ทีมชาติอิตาลี ==
หลังจากได้ย้ายมาค้าแข้งในอิตาลีแล้ว ซิวอรี่ได้รับการยกเว้นไม่ต้องเล่นให้ทีมชาติอาร์เจนตินาจากรัฐบาลของอาร์เจนติน่าเอง  เขาเปลี่ยนมาเล่นให้กับทีมชาติอิตาลีแทน โดยลงสนามในนามทีมชาติอิตาลีนัดแรกในเดือนเมษายน 1961 รวมแล้วเข้ายิงให้ทีมชาติอิตาลี 8 ลูก จากการลงเล่นเพียง 9 นัด
== รางวัล ==
ซิวอรี่ได้รับรางวัลนักฟุตบอลยอดเยี่ยมแห่งปีของทวีปยุโรป (Ballon d'or) ในปี 1961 นอกจากนี้ยังได้รับการคัดเลือกให้เป็น 1 ใน 125นักเตะที่ดีที่สุดที่ยังมีชีวิตอยู่ เช่นเดียวกับนักเตะอย่างเปเล่เนื่องในโอกาสครบรอบ 100 ปี ของฟีฟ่าในเดือนมีนาคม 2004 อีกด้วย น่าเสียดายที่เขาเสียชีวิตลงเมื่อปี 2005 ด้วยโรคมะเร็งตับในวัย 69 ปี
== อ้างอิง ==
==บรรณานุกรม==
==แหล่งข้อมูลอื่น==
นักฟุตบอลชาวอาร์เจนตินา
ชาวอาร์เจนตินาเชื้อสายอิตาลี
นักฟุตบอลทีมชาติอาร์เจนตินา
นักฟุตบอลทีมชาติอิตาลี
ผู้เล่นในเซเรียอา
ผู้จัดการทีมฟุตบอลชาวอาร์เจนตินา
ฟีฟ่า 100
ผู้ชนะเลิศบาลงดอร์
บุคคลจากรัฐบัวโนสไอเรส
โลเรนโซ บุฟฟอน

โลเรนโซ บุฟฟอน (Lorenzo Buffon; เกิดวันที่ 19 ธันวาคม ค.ศ. 1929) เป็นอดีตผู้รักษาประตูทีมชาติอิตาลี โดยรับใช้ชาติไปทั้งสิ้น 16 นัด ในระดับสโมสร เขาเล่นให้กับอินเตอร์มิลาน 3 ฤดูกาลด้วยกัน รวมทั้งสิ้น 89 นัด ได้แชมป์สกูเดตโต (ลีกสูงสุด) 1 สมัยในปีสุดท้ายที่เข้าอยู่กับสโมสร (1962–1963) หลังจากนั้นเขายังเคยเล่นให้กับคู่ปรับร่วมเมืองอย่างมิลานอีกด้วย
บุฟฟอนได้รับการยกย่องอย่างกว้างขวางว่าเป็นหนึ่งในผู้รักษาประตูที่ยิ่งใหญ่ที่สุดในยุคของเขา และถือเป็นหนึ่งในผู้รักษาประตูที่ยิ่งใหญ่ที่สุดของอิตาลี เขาได้รับเลือกเป็นตัวแทนทีมรวมดาราของฟีฟ่าร่วมกับเลฟ ยาชินในคริสต์ทศวรรษ 1960
==ชีวิตส่วนตัว==
เขามีความเกี่ยวข้องกับจันลุยจี บุฟฟอน อดีตผู้รักษาประตูมือ 1 ของทีมชาติอิตาลี โดยเขาเป็นลูกพี่ลูกน้องกับปู่ของจันลุยจี
==อ้างอิง==
== แหล่งข้อมูลอื่น ==
Profile at enciclopediadelcalcio.it 
List of international appearances
FIGC profile 
นักฟุตบอลชาวอิตาลี
ผู้เล่นเอซี มิลาน
บุคคลจากแคว้นฟรียูลี-เวเน็ตเซียจูเลีย
นักฟุตบอลทีมชาติอิตาลี
ผู้รักษาประตูฟุตบอล
เชซาเร มัลดีนี

เชซาเร มัลดีนี (Cesare Maldini; 5 กุมภาพันธ์ พ.ศ. 2475 – 3 เมษายน พ.ศ. 2559) เป็นอดีตนักฟุตบอลชาวอิตาลี ผู้ซึ่งเคยเล่นให้กับเอซีมิลานเป็นส่วนใหญ่
== ประวัติ ==
มัลดีนีเกิดที่เมืองตรีเยสเตในแคว้นปกครองตนเองฟรียูลี-เวเน็ตเซียจูเลีย
เขาคว้าแชมป์ยูโรเปียนคัพร่วมกับมิลานในปี ค.ศ. 1963 หลังจากเลิกเล่น เขาเป็นผู้ช่วยผู้จัดการทีมชาติอิตาลีชุดแชมป์โลกปี 1982 จากนั้นได้ผันตัวไปคุมทีมชาติชุดอายุไม่เกิน 21 ปี อยู่ถึง 10 ปี ระหว่างนั้น เขาพาทีมเป็นแชมป์ยุโรปได้ถึง 3 ครั้ง 3 ครา ด้วยผลงานที่เข้าตากรรมการ เขาได้รับเชิญให้ขึ้นแท่นกุมบังเหียนทีมชาติชุดใหญ่เป็นครั้งแรก และพาทีมเข้าไปเล่นฟุตบอลโลกปี ค.ศ. 1998 รอบสุดท้ายได้สำเร็จ โดยทีมชุดนั้นนำโดยกัปตันทีมคือ เปาโล มัลดีนี ลูกชายของตนเอง ผลงานในรายการนี้คือรอบ 8 ทีมสุดท้ายซึ่งพ่ายต่อฝรั่งเศสเจ้าภาพและแชมป์ในท้ายที่สุดไปในการยิงจุดโทษตัดสิน หลังจากเสมอกันในเวลา หลังจากจบรายการแข่งขันก็ลาออกจาตำแหน่งเนื่องจากโดนสื่อวิพากษ์วิจารณ์การทำทีมว่าเน้นเกมรับมากเกินไป
มัลดีนีกลับมาจับงานคุมทีมอีกครั้ง คราวนี้รับงานคุมทีมชาติปารากวัยในทวีปอเมริกาใต้ในเดือนมกราคม ค.ศ. 2002
มัลดีนีเสียชีวิตในวันที่ 3 เมษายน ค.ศ. 2016
== อ้างอิง ==
นักฟุตบอลชาวอิตาลี
ผู้เล่นเอซี มิลาน
ผู้เล่นในเซเรียอา
บุคคลจากแคว้นฟรียูลี-เวเน็ตเซียจูเลีย
นักฟุตบอลทีมชาติอิตาลี
หนังสือลามก

หนังสือลามก หรือ หนังสือโป๊ เป็นหนังสือที่สื่อออกทางด้านกามารมณ์หรือ เพศ ทั้งภาพและเนื้อหา ซึ่งส่วนใหญ่มีการแสดงภาพเปลือยกาย ภาพการร่วมเพศ เนื้อหาที่อ่านแล้วกระตุ้นอารมณ์ทางเพศ เป็นต้น ถึงแม้ว่าจะนิยมเรียกว่าเป็นหนังสือ แต่หนังสือโป๊ส่วนใหญ่จะอยู่ในรูปแบบของนิตยสาร หรือหนังสือภาพ ในบางสื่อมีการเรียก นิตยสารผู้ชาย
== ในประเทศไทย ==
หนังสือลามก เล่มแรกนั้นน่าจะได้แก่ พระตำหรับโยนี พิมพ์ขึ้นใน ร.ศ. 126 เพียง 200 ฉบับ และมีไว้สำหรับชนชั้นสูงในเวลานั้น เนื้อหาอ้างว่านำมาจากตำราของผู้ที่ได้เคยไปอินเดียและได้ศึกษาว่าด้วยความสัมพันธ์ระหว่างคุณลักษณะของร่างกายกับโชคชะตา การกล่าวถึงอวัยวะเพศหญิงและชาย เพื่อจำแนกลักษณะที่จะนำไปสู่ชะตากรรมที่แตกต่างกัน
===หนังสือปกขาว===
ในช่วงสงครามโลกครั้งที่สอง หนังสือลามกพบทั่วไปในท้องสนามหลวง โดยขึ้นหน้าปกเป็นรูปผู้หญิงฝรั่งพิมพ์สีเดียว เรียกกันติดปากว่า หนังสือปกขาว
หนังสือลามกที่พิมพ์จำหน่ายในประเทศไทยช่วงยุค 90 ที่รู้จักกันดี เช่น นวลนาง, เพ็ญพักตร์, ไทยเพลย์บอย, เปิดบริสุทธิ์ และมีหนังสือลามกสำหรับเกย์ เช่น นีออน
== ดูเพิ่ม ==
ภาพยนตร์ลามก
== อ้างอิง ==
สื่อลามกอนาจาร
ไทแดง

ชาวไทแดง (Thái Đỏ) เป็นพวกเดียวกับชาวไทดำ คือไทเดิมนั้นเอง ผิดกันแต่ประเพณีการแต่งกาย คือชาวไทแดงทั่วไปแต่งกายด้วยเสื้อผ้าสีน้ำเงินแก่ (สีน้ำเงินเป็นสีประจำชาติของไทมาแต่อดีต การแต่งกายด้วยสีน้ำเงินแก่ ทำให้ทราบทันทีว่าเป็นคนไท เพราะจีนตามปกติแต่งดำ ญวนแต่งน้ำตาล) ไทแดงชอบมีเครื่องประดับเสื้อผ้า เป็นลูกไม้หรือเป็นลวดลายสีแดง จึงถูกเรียกว่าไทแดง
==การกระจายทางภูมิภาค==
140,000 คนในประเทศเวียดนาม (2002)
25,000 คนในประเทศลาว (1991)
ไม่ทราบจำนวนในประเทศไทย
ไม่ทราบจำนวนในสหรัฐ
==กลุมประชากร==
จังหวัดทัญฮว้า ประเทศเวียดนาม
==ศาสนา==
วิญญาณนิยม/พุทธเถรวาท (95.5%)
คริสต์ (4.5%)
==อ้างอิง==
ชาวไท
กลุ่มชาติพันธุ์ในประเทศเวียดนาม
กลุ่มชาติพันธุ์ในประเทศไทย
กลุ่มชาติพันธุ์ในประเทศลาว
ปายี

ชาวไทปายี่ หรือ สุยปายี่  หรือ ก้อปายี่ ชนกลุ่มนี้ หมอดอดด์ได้พบที่ลุ่มน้ำแดง ซึ่งปรากฏว่าเป็นชาวไทที่อยู่ในถิ่นที่อุดมสมบูรณ์มาก มีเมืองจีนที่เรียกว่า เยือน-เชียง-โจว แต่คนไทพื้นเมืองนี้เรียกว่าเมืองจุง ส่วนคำว่า "ปายี่" เป็นคำจีนที่เรียกคนไท ที่มีรกรากเดิมจากเมืองปา แปลว่า ชาวปาที่ป่าเถือน
== อ้างอิง ==
ชาวไท
ชนกลุ่มน้อยในประเทศจีน
วิลเลียม คลิฟตัน ดอดด์

วิลเลี่ยม คลิฟตัน ดอดด์ (อังกฤษ: William Clifton Dodd) หรือ ดร.วิลเลี่ยม คลิฟตัน ดอดด์ หรือที่รู้จักกันในนาม หมอดอดด์ มิชชันนารีชาวอเมริกัน ในสมัยรัชกาลพระบาทสมเด็จพระจุลจอมเกล้าเจ้าอยู่หัว รัชกาลที่ ๕ ได้เดินทางเข้ามาเผยแพร่ศาสนาคริสต์แก่คนไทยที่อยู่จังหวัดเชียงรายนานถึง ๓๓ ปีต่อมาได้ไปอยู่ที่ เชียงรุ้งในมณฑลยูนนาน ประเทศจีน
==อ้างอิง==
George McFarland, บก. Historical Sketch of Protestant Missions in Siam 1828-1928, สำนักพิมพ์ White Lotus Press, กรุงเทพ, 2008.
มิชชันนารีเพรสไบทีเรียน
แพทย์ชาวอเมริกัน
ปนาลี

ปนาลี หรือ การ์กอยล์ (Gargoyle; gargouille) ความหมายของปนาลีทางสถาปัตยกรรมหมายถึงหินที่แกะเป็นรูปอัปลักษณ์ (grotesque) ยื่นออกไปจากสิ่งก่อสร้างที่มีรางและช่องให้น้ำจากหลังคาไหลห่างจากตัวสิ่งก่อสร้าง
คำว่า “gargoyle” มาจากภาษาฝรั่งเศสว่า “gargouille” ซึ่งแปลว่าคอหอย ซึ่งมาจากภาษาละติน “gurgulio, gula” หรือคำที่มีรากมาจาก “gar” ที่แปลว่า กลืน ซึ่งคล้ายเสียงน้ำไหลในท่อ (ตัวอย่าง: ภาษาสเปน “garganta” แปลว่าคอหอย จึงใช้คำว่า “garganta” สำหรับ “gargoyle”)
รูปอัปลักษณ์ที่มิได้ใช้เป็นรางน้ำแต่ใช้เป็นสิ่งตกแต่ง ตามภาษาสามัญก็ยังเรียกว่าปนาลี ถึงแม้ว่าทางสถาปัตยกรรมจะแยกการใช้ระหว่างคำว่าปนาลี และคำว่ารูปอัปลักษณ์  ปนาลีจะเป็นคำที่ใช้สำหรับรูปอัปลักษณ์ที่ใช้เป็นรางน้ำ และคำว่ารูปอัปลักษณ์จะหมายถึงรูปสลักที่มิได้ใช้เป็นรางน้ำ
ปนาลีจะเป็นรูปสลักตามมุมต่าง ๆ ของสถาปัตยกรรมในแบบกอธิคในยุโรป โดยมากจะสลักเป็นรูปมังกรหรือปีศาจในท่วงท่าต่าง ๆ  โดยท่าที่รู้จักมากที่สุดคือท่านั่งยอง ๆ ตามองไปทางข้างหน้า
ปนาลีเชื่อว่าเดิมเป็นมังกร ชาวยุโรปในยุคกลางเชื่อว่าการ์กอยล์เมื่อตอนกลางวันจะเป็นรูปสลัก ตกกลางคืนจะกลายร่างเป็นมังกรบินไปทั่วหมู่บ้านหรือเมืองที่อาศัย เพื่อปกป้องดูแลมิให้มีสิ่งชั่วร้ายต่าง ๆ เข้ามารังควาน
== อ้างอิง ==
== ดูเพิ่ม ==
แผนผังมหาวิหาร
สถาปัตยกรรมกอธิค
== แหล่งข้อมูลอื่น ==
มังกร
สัตว์ในนิยาย
สถาปัตยกรรมกอทิก
สถาปัตยกรรมคริสต์ศาสนสถาน
ศิลปะคริสเตียน
เทอราพิน

เทอราพิน หรือ เทอพินนี (Terrapin) เป็นเต่าชนิดหนึ่งปรากฏอยู่ในนิทาน เทอราพินเป็นเต่าเจ้าอารมณ์ เจริญอาหาร และเกียจคร้าน ด้วยลักษณะดังกล่าวทำให้ภาพวาดประกอบหนังสือนิทานเด็กมักวาดเทอราพินให้มีขนาดใหญ่กว่าเต่าทั่ว ๆ ไป มีพุงยื่น และคางสั้น แต่ทั้งนี้ เทอราพินเป็นเต่าที่มีหน้าตาน่ารักกว่าเต่าปรกติทั่ว ๆ ไป
สำหรับนิทานปรัมปราของชาวเธอราแลนด์ เต่าเทอราพินเป็นตัวเอก โดยเป็นภรรยาของเจ้าเทอราเทน เต่าผอมเกร็ง และมักมีปากเสียงกันอยู่บ่อย ๆ เทอราพินมักอ้างตนว่าเป็นเต่ากินผัก แต่จริง ๆ แล้วชอบเนื้อสัตว์มากกว่าพืช และมักกินเป็นปริมาณมากกว่าเต่าปกติ
สัตว์ในนิยาย
กองกำลังเดลตา

ชุดปฏิบัติการรบพิเศษ – เดลตา ที่ 1 (ส่งทางอากาศ) (1st Special Forces Operational Detachment – Delta (Airborne), 1st SFOD–D) หรือชื่อหน่วยที่รู้จักโดยทั่วไปว่า กองกำลังเดลตา, กองรบประยุกต์ และ กองกำลังเฉพาะกิจสีเขียว' (Delta Force, Combat Applications Group (CAG), Task Force Green) เป็นหน่วยภารกิจพิเศษของหน่วยบัญชาการปฏิบัติการพิเศษของสหรัฐอเมริกา (USSOCOM หรือ United States Special Operation Command) และเป็นส่วนเสริมของกองทัพบกสหรัฐของกองบัญชาการร่วมปฏิบัติการพิเศษ (JSOC หรือ Joint Special Operations Command)
ก่อตั้งโดย ร้อยเอกชาร์ลส์ อัลวิน เบ็กวิธ มีภารกิจในการปฏิบัติการพิเศษ ซึ่งส่วนมากเป็นการปฏิบัติการลับ โดยมีสายการบังคับบัญชาที่ยาว นอกจากการสั่งการโดยตรงจากหน่วยบัญชาการปฏิบัติการพิเศษแล้ว ยังรับคำสั่งโดยตรงจากหน่วยบัญชาการทหารแห่งชาติ (NCA หรือ National Command Authority) ที่มีประธานาธิบดีสหรัฐอเมริกาเป็นประธาน กำลังพลที่ปฏิบัติงานอยู่ในหน่วยจะต้องผ่านการคัดเลือกเป็นพิเศษ การปฏิบัติงานของหน่วยที่ผ่านมาส่วนมากอยู่ในชั้นความลับ แต่ก็มีเผยแพร่ออกมาอยู่บ้าง
==ประวัติ==
==โครงสร้างกำลังหน่วย==
==เครื่องแบบ==
== ดูเพิ่ม ==
ซีลทีมซิกซ์
ฝูงบินยุทธวิธีพิเศษที่ 24
==อ้างอิง==
==หนังสืออ่านเพิ่ม==
Boykin, William (2011). Never Surrender: A Soldier's Journey to the Crossroads of Faith and Freedom. FaithWords; Reprint edition. .
Bowden, Mark (2001). Killing Pablo: The Hunt for the World's Greatest Outlaw. New York: Atlantic Monthly Press. . About the hunt for Pablo Escobar.
Fury, Dalton (2009). Kill Bin Laden: A Delta Force Commander's Account of the Hunt for the World's Most Wanted Man. New York: St. Martin's Griffin. . .
Griswold, Terry, and D. M. Giangreco (2002). DELTA: America's Elite Counterterrorist Force. Osceola, WI: Motorbooks International. . .
National Geographic documentary: Road to Baghdad.
Pushies, Fred J., et al. (2002). U.S. Counter-Terrorist Forces. St. Paul, Minn.: MBI Publishing Company. . .
Schauer, Hartmut (2008). Delta Force. Stuttgart: Motorbuch Verlag. .
Smith, Michael (2007). Killer Elite: America's Most Secret Special Operations Team''. New York: St. Martin's Press. . About Delta cooperation with the Intelligence Support Activity.
== แหล่งข้อมูลอื่น ==
http://www.shadowspear.com/united-states-special-operations/joint-special-operations-command/1st-special-forces-operational-detachment-delta.html  ShadowSpear Special Operations: SFOD
http://www.defenselink.mil/ The official website of the United States Department of Defense, US Department of Defense, DoD
http://www.army.mil/ US Army
http://www.specialoperations.com/Army/Delta_Force/default.html 
http://www.aei.org/events/filter.all,eventID.1030/transcript.asp  Transcript of Sean Naylor's speech to American Enterprise Institute
http://www.globalsecurity.org/military/agency/army/sfod-d.htm 1st Special Forces Operational Detachment (Airborne) DELTA
หน่วยชิงตัวประกัน
กองกำลังเดลตา
องค์การต่อต้านการก่อการร้าย
หน่วยและรูปขบวนหน่วยรบพิเศษ
หน่วยรบพิเศษ
กองบัญชาการร่วมปฏิบัติการพิเศษสหรัฐ
กองทัพบกสหรัฐ
ก่อตั้งในปี พ.ศ. 2520
แฮปปี้แลนด์

แฮปปี้แลนด์ เป็นสวนสนุกกลางแจ้งแห่งแรกของประเทศไทย ตั้งอยู่ ถนนแฮปปี้แลนด์สาย 1 แขวงคลองจั่น เขตบางกะปิ กรุงเทพมหานคร ใกล้กับถนนนวมินทร์หรือถนนสุขาภิบาล 1 ในอดีต เปิดดำเนินการระหว่างวันที่ 19 พฤษภาคม พ.ศ. 2516 ถึง 9 กันยายน พ.ศ. 2522 เคยเป็นที่โชว์ตัวของพระเอกนางเอกจากละครชุด มังกรหยก คือไป่ เปียว กับ หมี เสว่ เมื่อปี พ.ศ. 2522 มีเครื่องเล่นได้แก่ ชิงช้าสวรรค์ รถไฟเหาะ เรือหรรษา ปาเป้า ม้าหมุน ชิงช้า กระดานหก บ้านผีสิง
แม้สวนสนุกแฮปปี้แลนด์จะปิดดำเนินการไปแล้ว ย่านดังกล่าวก็ยังคงเรียกว่า แฮปปี้แลนด์ บริษัทที่เคยเป็นผู้บริหารสวนสนุกแฮปปี้แลนด์เดิมได้เปลี่ยนมาทำธุรกิจอสังหาริมทรัพย์ สร้างหมู่บ้านจัดสรร และคอนโดมิเนียมในทำเลต่าง ๆ ของกรุงเทพฯ ในชื่อโครงการ เช่น แฮปปี้แลนด์ กรุ๊ป , H Cape เป็นต้น
หลังจากสวนสนุกแฮปปี้แลนด์เลิกกิจการในวันที่ 9 กันยายน พ.ศ. 2522 เครื่องเล่นเดิมภายในสวนสนุกได้ขายบางส่วนให้กับสวนสยาม (ปัจจุบันคือ สยามอะเมซิ่งพาร์ค)  ต่อมาพื้นที่ทั้งหมดของสวนสนุกแฮปปี้แลนด์เดิมได้รื้อถอนและพัฒนาพื้นที่เป็นหมู่บ้านจัดสรรใช้ชื่อว่า"หมู่บ้านสินธร" ถนนแฮปปี้แลนด์สาย 1 ซึ่งถือว่าเป็นโครงการพัฒนาหมู่บ้านจัดสรรแห่งแรกที่บริษัทเปลี่ยนมาทำธุรกิจด้านอสังหาริมทรัพย์
นอกจากนี้ตำแหน่งที่ตั้งโครงการตลาดแฮปปี้แลนด์ หรือ แฮปปี้แลนด์เซนเตอร์ ใกล้กับถนนลาดพร้าวฝั่งตรงข้ามกับ เดอะมอลล์ บางกะปิในปัจจุบัน ไม่ใช่ตำแหน่งพื้นที่ของสวนสนุกแฮปปี้แลนด์ แต่ในอดีตมีลักษณะเป็นทุ่งโล่งยังไม่มีการพัฒนาใดๆ ต่อมาหลังจากเลิกดำเนินกิจการสวนสนุกแล้ว บริษัทจึงได้ซื้อพื้นที่โล่งดังกล่าวมาพัฒนาและจัดสรรทำเป็นโครงการตลาดแฮปปี้แลนด์ ซึ่งประกอบด้วยตลาดสดและอาคารพาณิชย์
== อ้างอิง ==
== แหล่งข้อมูลอื่น ==
ภาสวร สังข์สร. “การเปลี่ยนแปลงของธุรกิจการพักผ่อนหย่อนใจในกรุงเทพ ปี พ.ศ. 2470-2540.” วิทยานิพนธ์ ศศ.ม. (ประวัติศาสตร์). คณะศิลปศาสตร์ มหาวิทยาลัยธรรมศาสตร์, 2559.
== แผนที่และภาพถ่ายทางอากาศ (ออนไลน์) ==
เรื่องเล่าเกี่ยวกับสวนสนุกแฮปปี้แลนด์ (โปรดใช้วิจารณญาณ)
สวนสนุกในประเทศไทยในอดีต
สิ่งก่อสร้างในเขตบางกะปิ
การค้นหาและกู้ภัย

การค้นหากู้ภัย (search and Rescue)ในบางครั้งอาจจะใช้คำว่า ค้นหาช่วยชีวิต หรือค้นหาช่วยเหลือ หมายถึง การช่วยชีวิต ผู้ที่ประสบภัย ให้รอดพ้นจากภัยพิบัติ, ระหว่างเกิดหรือหลังพิบัติเกิดขึ้นแล้ว ซึ่งไม่ได้จำกัดแค่ภัยบนท้องถนน เท่านั้น ซึ่งบางครั้งอาจะสับสนกับการเก็บกู้ศพ หรือ งานช่วยเหลือประชาชน
== กรมป้องกันและบรรเทาสาธารณภัย ในประเทศไทย ==
กรมป้องกันและบรรเทาสาธารณภัย  (Department of Disaster Prevention and Mitigation) จัดตั้งเมื่อปี พ.ศ. 2545 รัฐบาลได้มีการจัดตั้ง หน่วยงานที่มีความรับผิดชอบในการป้องกันและบรรเทาสาธรณภัย ซึ่งได้ยุบรวมมาจาก 5 หน่วยงาน ซึ่ง เป็นความพยายามที่จะบูรณาการงานด้านการจัดการภัยพิบัติของประเทศเข้าด้วยกันเพื่อให้เกิดประสิทธิภาพสูงสุด ได้แก่
กรมการเร่งรัดพัฒนาชนบท
กองป้องกันภัยฝ่ายพลเรือน กรมการปกครอง
สำนักงานคณะกรรมการป้องกันอุบัติภัย สำนักงานปลัดสำนักนายกรัฐมนตรี
กองสงเคราะห์ผู้ประสบภัย กรมประชาสงเคราะห์
กรมการพัฒนาชุมชน (งานบริการด้านช่างพื้นฐาน)
== อ้างอิง ==
การกู้ภัย
ผู้บัญชาการทหาร

ผู้บัญชาการทหาร (Commander-in-chief) หรือ ผู้บัญชาการทหารสูงสุด (Supreme Commander) คือผู้ที่สามารถใช้อำนาจสูงสุดหรือกองกำลังทหารทั้งปวงในประเทศ โดยทั่วไปผู้ที่ดำรงตำแหน่งนี้คือประมุขของรัฐหรือหัวหน้ารัฐบาลซึ่งอาจเป็นพลเรือนก็ได้
สำหรับในประเทศไทยมีตำแหน่งผู้บัญชาการทหารสูงสุด และ จอมทัพ ซึ่งเรียกว่า จอมทัพไทย โดยจอมทัพไทยไม่ใช่ยศทหาร ผู้ที่ดำรงตำแหน่งจอมทัพไทย คือ พระมหากษัตริย์ไทย ซึ่งเป็นทั้งประมุขและผู้นำทหารทั้งประเทศ ทรงดำรงพระยศ จอมพล จอมพลเรือ และ จอมพลอากาศ
== ดูเพิ่ม ==
จอมพลสูงสุด ยศสูงสุดทางทหารที่สูงกว่าจอมพล
รายนามผู้บัญชาการทหารสูงสุดไทย
รายนามผู้บัญชาการทหารบกไทย
รายนามผู้บัญชาการทหารเรือไทย
รายนามผู้บัญชาการทหารอากาศไทย
== อ้างอิง ==
== แหล่งข้อมูลอื่น ==
กฎกระทรวงว่าด้วยเครื่องแบบจอมทัพ 
ยศทหาร
รัฐบาล
ปลัดกระทรวงกลาโหมไทย
ภาษาภิล

ภาษาภิล (ภิล: ) เป็นภาษาอินโด-อารยันตะวันตกที่ใช้พูดในรัฐราชสถาน รัฐคุชราต รัฐมหาราษฏระ และรัฐมัธยประเทศ ชื่ออื่นของภาษานี้ได้แก่ ภโคเรีย และ ภิโพลี ภาษาภิลจัดอยู่ในกลุ่มภาษาภิล ซึ่งมีความใกล้ชิดกับภาษาคุชราตและภาษาราชสภาน ภาษานี้เขียนด้วยอักษรเทวนาครี

== อ้างอิง ==
ภาษาในประเทศอินเดีย
ภาษามาห์ล

ภาษามาห์ล (މަހަލް) หรือภาษามลิกุ พัส เป็นภาษาตระกูลอินโด-ยุโรป มีผู้พูดในมลิกุ ประเทศอินเดีย ใกล้เคียงกับภาษามัลดีฟส์มาก แต่ใช้ชื่อต่างกันด้วยเหตุผลทางการเมือง นักภาษาศาสตร์จัดให้เป็นภาษาที่ใกล้เคียงกับภาษาสิงหล ภาษาฮินดีและภาษามราฐี
มาห์ล
Mahal
ภาษาสิกขิม

ภาษาสิกขิม หรือ ภาษาภูเตีย เป็นภาษาย่อยของภาษาทิเบตใต้ มีผู้พูดจำนวนหนึ่งในชุมชนภูเตีย ทางภาคเหนือของสิกขิมชื่อเรียกในภาษาของตนเองคือ Dranjongke (Wylie: Bras-ljongs-skad)
== อักษร ==
ภาษาสิกขิมเขียนด้วยอักษรทิเบต ที่ได้รับอิทธิพลจากภาษาทิเบตคลาสสิก แม้ว่าสัทวิทยาและรากศัพท์ของภาษาสิกขิมจะต่างจากภาษาทิเบตคลาสสิก แต่ก็มีผู้พูดภาษาสิกขิมสำเนียงภูเตียที่อ่านออกเขียนได้ด้วยอักษรทิเบตถึง 68%
== ภาษาสิกขิมและภาษาเพื่อนบ้าน ==
ผู้พูดภาษาสิกขิมสามารถเข้าใจภาษาซองคาที่มีรากศัพท์ใกล้เคียงกัน 65% และมีความคล้ายคลึงของรากศัพท์กับภาษาทิเบตมาตรฐาน 42% ภาษาสิกขิมยังได้รับอิทธิพลจากภาษายัลโมวาและภาษาตามัง เนื่องจากมีการติดต่อกับผู้พูดภาษาเนปาลีและภาษาทิเบตอย่างใกล้ชิด ทำให้ชาวสิกขิมจำนวนมากพูดภาษานี้ได้ด้วย
== อ้างอิง ==
==ดูเพิ่ม==
สิกขิม
ภาษาเซียง

ภาษาเซียง (湘語/湘语) คือหนึ่งในภาษาของตระกูลภาษาจีน มีผู้พูด 36  ล้านคนในมณฑลหูหนาน เสฉวน กว่างซีจ้วง และกวางตุ้ง แบ่งได้เป็น 2 กลุ่มคือภาษาเซียงโบราณ และภาษาเซียงสมัยใหม่ที่มีอิทธิพลในภาษาจีนกลางมาก
== การจัดจำแนก ==
เป็นภาษาหนึ่งในกลุ่มภาษาจีน เป็นกลุ่มของภาษาที่มีขนาดใหญ่และใกล้เคียงกับภาษาอู๋ในด้านของเสียง ใกล้เคียงภาษาจีนกลางในด้านรากศัพท์และไวยากรณ์ ที่รับอิทธิพลจากภาษาจีนกลางมาก โดยเฉพาะภาษาเซียงสมัยใหม่
== การแพร่กระจายทางภูมิศาสตร์ ==

มีผู้พูดมากกว่า 36 ล้านคนในจีน โดยเฉพาะทางตอนกลางและตะวันตกเฉียงใต้ของมณฑลหูหนานและในมณฑลเสฉวน เขตปกครองตนเองกว่างซีจ้วงตอนเหนือ และบางส่วนของมณฑลกวางตุ้ง ส่วนใหญ่ถูกโอบล้อมโดยผู้พูดภาษาจีนกลาง และติดต่อกับผู้พูดภาษาม้งทางตะวันตกเฉียงเหนือ
== สำเนียง ==
แบ่งเป็น 2 กลุ่มคือภาษาเซียงโบราณและภาษาเซียงสมัยใหม่ ภาษาเซียงโบราณเป็นภาษาที่คงลักษณะของภาษาจีนยุคกลางมีผู้พูดทางใต้ ส่วนภาษาเซียงสมัยใหม่ที่รับอิทธิพลจากภาษาจีนกลางมีผู้พูดทางเหนือ
== แหล่งข้อมูลอื่น ==
เซียง
เซียง
อ.พระนครศรีอยุธยา

redirect อำเภอพระนครศรีอยุธยา
อ.สุไหงปาดี

redirect อำเภอสุไหงปาดี
อ.ปะเหลียน

redirect อำเภอปะเหลียน